
Vă înaintăm alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.165/2022 pentru modificarea şi completarea Ordonanţei de urgenţă a Guvernului nr.63/2022 privind unele măsuri temporare pentru acordarea de sprijin material categoriilor de persoane aflate în situaţii de risc de deprivare materială şi/sau risc de sărăcie extremă, suportate parţial din fonduri externe nerambursabile, precum şi unele măsuri de distribuire a acestuia, trimis Comisiei pentru buget, finanțe și bănci şi Comisiei pentru muncă şi protecţie socială, spre dezbatere pe fond, în procedură de urgenţă, cu adresa nr. PLx 40/2023 din data de 8 februarie 2023, Camera Deputaților fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Bogdan–Iulian HUȚUCĂ
	
	
	PREȘEDINTE,

Adrian SOLOMON




	
Parlamentul  României
Camera Deputaţilor
[image: ]


	
Comisia pentru buget,
finanţe şi bănci

Nr. 4c-2/83
	

	
Comisia pentru
muncă şi protecţie socială

Nr. 4c-9/132

	
	
Bucureşti, 20 martie 2023

PLx 40/2023


RAPORT COMUN

asupra proiectului de Lege privind aprobarea Ordonanţei de urgenţă a Guvernului nr.165/2022 pentru modificarea şi completarea Ordonanţei de urgenţă a Guvernului nr.63/2022 privind unele măsuri temporare pentru acordarea de sprijin material categoriilor de persoane aflate în situaţii de risc de deprivare materială şi/sau risc de sărăcie extremă, suportate parţial din fonduri externe nerambursabile, precum şi unele măsuri de distribuire a acestuia

	În conformitate cu prevederile art. 95 şi 117 alin.(3) din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci şi Comisia pentru muncă şi protecţie socială, au fost sesizate, prin adresa nr. PLx 40/2023 din data de 8 februarie 2023, spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.165/2022 pentru modificarea şi completarea Ordonanţei de urgenţă a Guvernului nr.63/2022 privind unele măsuri temporare pentru acordarea de sprijin material categoriilor de persoane aflate în situaţii de risc de deprivare materială şi/sau risc de sărăcie extremă, suportate parţial din fonduri externe nerambursabile, precum şi unele măsuri de distribuire a acestuia.
	Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege, în şedinţa din data de 6 februarie 2023.

La întocmirea raportului comun s-au avut în vedere: 
1. avizul favorabil al Consiliului Legislativ (nr.1344/07.12.2022)
1. avizul favorabil al Consiliului Economic și Social (nr.7711/07.12.2022)
1. avizul favorabil al Comisiei pentru tehnologia informației și comunicațiilor (nr.4c-19/11/21.02.2023)
1. avizul favorabil al Comisiei pentru drepturile omului, culte şi problemele minorităţilor naţionale (nr.4c-6/70/15.02.2023)
1. avizul favorabil al Comisiei pentru egalitatea de şanse pentru femei şi bărbaţi (nr.4c-20/62/15.02.2023).
	Proiectul de lege are ca obiect de reglementare aprobarea Ordonanței de urgență a Guvernului nr. 165/2022 care prevede modificarea şi completarea Ordonanţei de urgenţă a Guvernului nr.63/2022 în sensul prelungirii, până la data de 31 decembrie 2023, a măsurii de acordare a tichetelor sociale de 250 lei, din 2 în 2 luni, pentru anumite categorii de persoane şi familii vulnerabile, pentru alimente şi mese calde.
Potrivit prevederilor art. 62 şi art. 64 din Regulamentul Camerei Deputaţilor, republicat, cu modificările şi completările ulterioare, examinarea proiectului de Lege a avut loc în şedinţe separate.
	Membrii Comisiei pentru muncă şi protecţie socială au dezbătut proiectul de lege şi documentele conexe în şedinţa din 6 martie 2023 şi au hotărât, cu majoritate de voturi (3 abţineri), aprobarea proiectului de lege în forma adoptată de Senat.
La lucrările comisiei au participat deputaţii conform listei de prezenţă.
La dezbateri au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, din partea Ministerului Muncii și Solidarității Sociale domnul Marius Ilie Stanciu, Secretar de Stat şi doamna Mihaela Grecu, director. 
[bookmark: _GoBack]Membrii Comisiei pentru buget, finanțe și bănci au examinat proiectul de lege în ședința din 20 martie 2023 şi au hotarât cu unanimitatea voturilor deputaţilor prezenţi la lucrările comisiei, aprobarea proiectului de lege în forma adoptată de Senat.
La lucrările comisiei, deputații şi-au înregistrat prezenţa conform listei de prezenţă. La dezbaterea proiectului de lege a participat, în calitate de invitat doamna Andreea Anamaria Naggar, secretar de stat în Ministerul Investițiilor și Proiectelor Europene.
	În consecinţă, în urma examinării proiectului de lege şi a opiniilor exprimate, deputaţii celor două comisii au hotărât să transmită plenului Camerei Deputaţilor, prezentul raport comun,  prin  care se propune adoptarea proiectului de Lege privind aprobarea Ordonanţei de urgenţă a Guvernului nr.165/2022 pentru modificarea şi completarea Ordonanţei de urgenţă a Guvernului nr.63/2022 privind unele măsuri temporare pentru acordarea de sprijin material categoriilor de persoane aflate în situaţii de risc de deprivare materială şi/sau risc de sărăcie extremă, suportate parţial din fonduri externe nerambursabile, precum şi unele măsuri de distribuire a acestuia, în forma adoptată de Senat.
	În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

Bogdan – Iulian HUȚUCĂ




	
	PREȘEDINTE,

Adrian SOLOMON


	SECRETAR,

Iulius–Marian FIRCZAK




	
	SECRETAR,

Dan-Constantin ŞLINCU    


	Şef serviciu Giorgiana Ene 

Consilier parlamentar Laura-Elena Gheorghe
	
	Şef birou Lidia Vlădescu

Consilier parlamentar Sorina Szabo




4

image1.png
ROMANIA




